बिहार : गिरिराज सिंह ने पीएम मोदी के बारे में कहा, कमल लिए हुए दिव्य पुरुष आया  
गिरिराज सिंह ने नवादा में प्रेस कॉन्फ्रेंस को संबोधित किया
सिंह ने कहा कि उनकी लड़ाई विकृत मानसिकता के खिलाफ
कहा- बेगूसराय में हमारी सीधी लड़ाई विकृत राष्ट्रवाद की सोच से
बिहार (Bihar) के बेगूसराय (Begusarai) लोकसभा क्षेत्र के बीजेपी (BJP) के प्रत्याशी केंद्रीय मंत्री गिरिराज सिंह (Giriraj Singh) ने कहा है कि उनकी लड़ाई विकृत मानसिकता के खिलाफ है. भाजपा का जिस समय जन्म भी नहीं हुआ था, उस समय दिनकर ने विकृत मानसिकता के खिलाफ लिखा था कि कमल लिए कोई दिव्य पुरुष आएगा. वह प्रधानमंत्री नरेंद्र मोदी (PM Narendra Modi) के रूप में आ गए हैं.
अपने पुराने लोकसभा चुनाव (Loksabha Elections) क्षेत्र नवादा में प्रेस कॉन्फ्रेंस को संबोधित करते हुए गिरिराज सिंह (Giriraj Singh) ने कहा कि कांग्रेस (Congress) और राहुल गांधी (Rahul Gandhi) ने राष्ट्रद्रोह का कानून खत्म करने की बात करके तुष्टिकरण की राजनीति की है. उन्होंने कहा कि नरेंद्र मोदी  (PM Modi) के रहते यह संभव नहीं है, दो रियासत और दो प्रधानमंत्री संभव नहीं हैं.
गिरिराज सिंह (Giriraj Singh) ने कहा कि बेगूसराय में हमारी सीधी लड़ाई विकृत राष्ट्रवाद की सोच से है. हमारी लड़ाई देश को तोड़ने वालों से, आतंकवाद को गले लगाने वालों से है. हमारी लड़ाई भारत के शौर्य को नकारने वालों से है. उन्होंने कहा कि सबूत वाला चाहिए या सपूत वाला.

उन्होंने कहा कि हमारी लड़ाई है विकास को रोकने वालों से, समाज में जहर फैलाने वालों से. हमारी लड़ाई फिरका परस्त ताकतों से है जो समाज में आग लगाने का काम कर रहे हैं.